‘n Kwessie van Tyd | Herriemerrie
‘n Kwessie van Tyd
Ek het eendag iewers gelees dat die mens nie regtig die omvang van tyd besef nie. Ons ervaring daarvan is net te beperk. Selfs iemand wat ‘n 100 jaar oud word, is maar ‘n kers teenoor miljoene aarde wat die aarde bestaan en sal voort bestaan. Ek dink darem die gemiddelde mens besef dat geen mens tyd kan beheer nie. Dat ons tyd op aarde maar beperk is en nie onnodig verkwis kan word nie. Die meeste van ons verstaan ook maar te goed dat daar net 24 uur in ‘n dag is en dat dit telkens hopeloos te kort is. Die gevolg is dat daar baie oordeelkundig met tyd te werk gegaan moet word. Daar moet geprioriseer word, daar is tog dinge wat gedoen MOET word. Dikwels is dit nie dieselfde as die dinge wat ons WIL doen nie. Die wil-doen word dikwels agterweë gelaat, plig kom immers voor plesier. Ek praat nou natuurlik van die tyd wat ons aan ons familie en vriende spandeer. Heel dikwels word werk en ander verpligtinge voorgehou, wat tyd vreet soos ‘n larwe. Natuurlik sit dit die brood en botter op die tafel, maar daar kan altyd ‘n plan gemaak word wanneer dit nodig is. Mens kan altyd ‘n plan maak om by ‘n verjaarsdag, verlowingspartytjie en troue uit te kom. Daar word eenvoudig tyd gemaak. Les bes – daar is altyd tyd vir ‘n begrafnis. Waar die persoon aan wie die tyd afgestaan word, nie eers bewus is van die teenwoordigers. Ironies? Of net skynheilig? Ek wonder, as iemand ‘n keuse gegee word, sal hulle verkies dat hulle roubeklaers 2 of 3 ure aan hulle begrafnis moet spandeer of om eerder die 2 of 3 ure te gebruik wanneer die persoon nog lewe? As ek dit ‘n stap verder kan neem . . . saam met wie sal jy die tyd van jou begrafnis wil spandeer? Vir watter rede sal jy eerder die begrafnistyd wil gebruik? Sal jy tyd kan inruim voordat jy in die kis lê om jou naastes te waardeer?
Breinvasbrand: Wie se gevleuelde woorde is dit: “Dit beteken nie altyd veel om ‘n man van belang te wees nie. Die belangrikste persoon op ‘n begrafnis is die dooi man“?
Breinlosbrand: Louise Brown
« G’n Kaapplek nie
Datum : Augustus 27, 2012
Klip (16:37:54) : Time
Klip (16:40:01) : Party begrafnisse se broodjies is lekkerder as ander s’n
Klip (16:41:01) : As ek die tydelike met die ewige verwissel wil ek net n bietjie tyd he om by n paar mense te gaan spook……….
Olga (21:06:47) : Solank jy nie by my kom spook nie, ou Klippie. Ek voer moerse argumente met spoke, dan eskort ek hulle hek toe en jaag hulle weg>
Olga (21:05:26) : My oom? Huh??? Huh??? Huh???
Olga (21:08:14) : C. J. Langenhoven.
Tyd is nou regtig waar iets wat mens die meeste geneig is om te mors terwyl dit heel bruikbaar kan benut word.
gerdajansen1 (23:39:56) : wat het van my kommentaar geword?
gerdajansen1 (23:41:19) : die log in stront begin nou regtig my moer skurf maak.
gerdajansen1 (23:47:15) : beslis nie met ou mandela nie. ek sal daardie tyd eerder wil om eet en lekker wyn drink. e miskien met theuns jordaan en kurt darren dat ek hulle kan vertel wat ek van valse mense dink. ek probeer altyd iets in elke mens kry om te waardeer. al is dit dan net die lekker koffie wat hulle maak.
Toortsie (18:10:29) : Ja ja ja…. ons moet almal meer tyd bestee aan die wie naby ons is….. Sekere begrafnisse is nogals ‘n plek waar ek verlangse familie raakloop wie ek nie baie sien nie… kan selfs soms lekker wees. Maar ek wil ook eerder maar nou saam met die mense kuier. Sal darem bly wees as ‘n paartjies my begrafnis bywoon, dan voel dit darem of ek vir iemand iets beteken het.